คุณภาพของยาตามประเทศต่างๆ ทั่วโลก เป็นอย่างไรบ้างในปัจจุบัน
บรรดานักวิจัยกล่าวว่า บริษัทเภสัชกรรมที่สำคัญๆ ของอเมริกา กำลังไปประกอบการทดลองคุณภาพของยาตามประเทศกำลังพัฒนานั้นมากยิ่งขึ้น
งานวิจัยเกี่ยวกับการทดลองคุณภาพของยาในต่างประเทศชิ้นนี้ลงพิมพ์อยู่ในวารสารการแพทย์ นิว อิงก์แลนด์ฉบับประจำสัปดาห์นี้ เรื่องดังกล่าวทำให้เกิดความกังวลเกี่ยวกับการดูแลเอาใจใส่ของรัฐบาลของประเทศกำลังพัฒนาเหล่านั้นเรื่องการควบคุมคุณภาพและคุณค่าของผลของการทดลอง คณะนักวิจัยของมหาวิทยาลัยดุ๊กที่รัฐนอร์ธคาโรไลนาตรวจดูบันทึกประวัติ ด้านการกะเกณฑ์คนมาร่วมในการทดลองคุณภาพของยาครั้งใหญ่มากเหลือเกินบางส่วนสำหรับบริษัทเภสัชกรรมสำคัญๆ ที่ตั้งอยู่ในสหรัฐจนถึงช่วงปลายปีพุทธศักราช 2550และพบว่าการทดลองคุณภาพของยานั้นราวร้อยละ 33ทำกันในต่างประเทศ หลายครั้งทีเดียวทำกันในประเทศกำลังพัฒนา ซึ่งอยู่ทางยุโรปตะวันออกและเอเชีย นักวิจัยเหล่านั้นพบด้วยว่า ประเทศที่เป็นสถานที่ทดลองคุณภาพของยานั้นมีจำนวนเพิ่มขึ้นอย่างฮวบฮาบระหว่างปีพุทธศักราช 2538ถึง ปีพุทธศักราช 2548 ในขณะที่การทดลองคุณภาพยาที่ทำกันในสหรัฐและยุโรปตะวันตกมีจำนวนลดลง นักวิจัยแห่งมหาวิทยาลัย ดร. เควิน ชูลแมนผู้นำในการวิจัยกล่าวว่า การทดลองคุณภาพของยาในสหรัฐซึ่งต้องได้รับอนุมัติจากทางการก่อนนั้น บริษัทเภสัชกรรมต้องเสียค่าใช้จ่าย มากกว่าการไปทดลองคุณภาพของยาในต่างประเทศมากทีเดียวดร.เควินชูลแมนกล่าวไว้ตอนนี้ว่าเรื่องการไปทดลองคุณภาพของยาในต่างประเทศนั้น จำต้องทำด้วยความระมัดระวังเราไม่ต้องการให้มาตรฐานด้านจริยธรรมต่ำลงกว่าเดิมเราไม่ต้องการทำให้คนรอบโลกเสี่ยงอันตรายเราไม่ต้องการให้มีการฉวยประโยชน์จากผู้เข้าร่วมในการวิจัยตามคลินิค และเห็นชัดว่าเราต้องการได้คำตอบสำหรับคำถามเหล่านี้ซึ่งเหมาะกับตลาดที่ยาเหล่านั้นจะได้รับการนำไปจำหน่าย ดร. เควิน ชูลแมนกล่าวว่ายาบางชนิดอย่างเช่นยาเกี่ยวกับโรคภูมิแพ้ได้รับการนำไปทดสอบคุณภาพ ตามที่ที่พอจะเชื่อได้ว่าจะไม่มีการนำยาดังกล่าวไปจำหน่ายเป็นแน่ สถาบันการวิจัยทางเภสัชกรรม และการผลิตยาแห่งอเมริกาตอบโต้งานวิจัยชิ้นนี้โดยกล่าวว่าบริษัทเภสัชกรรมอเมริกันกำลังพัฒนายาสำหรับคนทั่วโลก ดร. เควินชูลแมนกล่าวว่าการทดลองคุณภาพของยาครั้งที่ใหญ่ๆ อาจเป็นคุณประโยช์ต่อประชาชนในท้องถิ่นเพราะเป็นการนำการบริบาลสุขภาพ และความมั่งคั่งมาสู่ชุมชนที่ยากจนแต่ทว่าจะต้องชั่งดูให้ดีว่า คุณประโยชน์ที่ได้รับกับการเสี่ยง อันเนื่องมาจากการทดลองคุณภาพของยาใหม่ๆนั้นอย่างไหนจะมีมากกว่ากัน สำนักงานอาหารและยาอเมริกันซึ่งควบคุมดูแลเรื่องการศึกษาเกี่ยวกับยาในสหรัฐเพิ่ม จำนวนเจ้าพนักงานสืบสวนสอบสวนของทบวงในต่างประเทศเพื่อติดตามสอดส่องเรื่องการทดลองคุณภาพของยาของบริษัทเภสัชกรรมอเมริกัน แต่คณะนักวิจัยของมหาวิทยาลัยดุ๊กเตือนว่าทบวงข้างต้นไม่มีเจ้าพนักงานมากพอ ที่จะติดตามสอดส่องการทดลองคุณภาพของยาต่างๆ ได้อย่างทั่วถึงดร.เควิน ชูลแมน นักวิจัยของมหาวิทยาลัยดุ๊กกล่าวด้วยว่า มีความวิตกกังวลกันเกี่ยวกับเรื่องที่ว่ามีการแจ้งให้ผู้ที่เข้าร่วมในการทดลองคุณภาพของยาในต่างประเทศ ทราบถึงวิสัยต่างๆ ที่พวกเขาอาจเสี่ยงในการทดลองนั้นอย่างเต็มที่ก่อนที่พวกเขาตกลงเข้าร่วมนั้นหรือไม่? เขากล่าวไว้ตอนนี้ว่าเราไม่มีขีดความสามารถมากพอ ที่จะติดตามสอดส่องเรื่องการละเมิดจริยธรรม ถึงแม้จะมีเอกสารบ่งบอกที่ไม่มีการแจ้งให้ผู้เข้าร่วมทราบอย่างละเอียด ก่อนที่จะยอมตกลงเข้าร่วม ดร.เควิน ชูลแมนกล่าวด้วยว่า เขาไม่เคยได้ยินว่ามีการทดลองคุณภาพของยาครั้งไหน ที่ผู้เข้าร่วมได้รับอันตรายคณะนักวิจัยของมหาวิทยาลัยดุ๊กเร่งเร้าให้มีการร่วมมือระหว่างประเทศมากขึ้น ให้มีความเปิดเผยมากยิ่งขึ้นในหมู่อุตสาหกรรมเภสัชกรรมสถาบันการศึกษาที่ดำเนินการทดลองคุณภาพของยาในคลินิค และองค์กรที่ทำหน้าที่รักษากฎข้อบังคับในชาติที่กำลังพัฒนาเพื่อให้วางใจได้ว่าการทดลองคุณภาพของยานั้นปลอดภัย